techiaith/cofnodycynulliad_en-cy huggingface dataset:
English: Diolch, Llywydd. The UK Prime Minister has repeatedly scored own goals by only partially and belatedly heeding Marcus Rashford's call to provide free schools meals in England. While the Conservative Government has an ideological objection to helping the most vulnerable in society, in Wales, we have a moral obligation. Providing free school meals is one of the best ways of mitigating the worst effects of a second wave of Tory austerity, which will hit the poorest hardest, as the Marmot review, published today, has shown. In its own report in June last year, the Bevan Foundation found a number of shortcomings with the current free school meal system in Wales. The value from the support, they say, is not sufficient to lift enough children out of food poverty. With 180,000 children living in poverty in Wales, do you regret dropping the long-standing target to eradicate child poverty by this year, and does that place a greater responsibility on you now to act?
Welsh: Diolch, Llywydd. Mae Prif Weinidog y DU wedi rhoi'r bêl yn ei rwyd ei hun dro ar ôl tro drwy ddim ond rhoi sylw rhannol a hwyr i alwad Marcus Rashford i ddarparu prydau ysgol am ddim yn Lloegr. Er bod gan y Llywodraeth Geidwadol wrthwynebiad ideolegol i helpu'r bobl fwyaf agored i niwed mewn cymdeithas, yng Nghymru, mae gennym ni rwymedigaeth foesol. Darparu prydau ysgol am ddim yw un o'r ffyrdd gorau o liniaru effeithiau gwaethaf ail don o gyni cyllidol y Torïaid, a fydd yn taro'r tlotaf galetaf, fel y mae adolygiad Marmot, a gyhoeddwyd heddiw, wedi ei ddangos. Yn ei adroddiad ei hun ym mis Mehefin y llynedd, canfu Sefydliad Bevan nifer o ddiffygion gyda'r system prydau ysgol am ddim bresennol yng Nghymru. Nid yw'r gwerth o'r cymorth, dywedant, yn ddigonol i godi digon o blant allan o dlodi bwyd. Gyda 180,000 o blant yn byw mewn tlodi yng Nghymru, a ydych chi'n difaru cael gwared ar y targed hirsefydlog i ddileu tlodi plant erbyn eleni, ac a yw hynny yn rhoi mwy o gyfrifoldeb arnoch chi erbyn hyn i weithredu?
English: Llywydd, I think the Welsh Government's record in relation to free school meals during this pandemic will stand up to very close examination. We were the first part of the United Kingdom to guarantee free school meals during the early part of the pandemic, and we were the first part of the United Kingdom to guarantee that we would continue to provide free school meals right through the autumn and into the spring of next year. The allowance that we provide for free school meals per pupil is higher than England, higher than Scotland - in fact, the highest in the United Kingdom. Of course child poverty matters hugely to us, and there are more things that we would wish to do. It's why, during this term, we have doubled and then doubled again the number of times during a child's school career that they're able to take advantage of what was once called the school uniform grant. As from next calendar year, we will begin to roll out an additional sum of money available to pupils in year 7, the first year of secondary school - an additional sum of money to their free school meal allowance every day to make sure that those children do not have to choose between eating breakfast or eating lunch.
Welsh: Llywydd, rwy'n credu y bydd hanes Llywodraeth Cymru o ran prydau ysgol am ddim yn ystod y pandemig hwn yn gwrthsefyll archwiliad gofalus iawn. Ni oedd y rhan gyntaf o'r Deyrnas Unedig i sicrhau prydau ysgol am ddim yn ystod rhan gynnar y pandemig, a ni oedd y rhan gyntaf o'r Deyrnas Unedig i sicrhau y byddem ni'n parhau i ddarparu prydau ysgol am ddim drwy'r hydref a hyd at wanwyn y flwyddyn nesaf. Mae'r lwfans yr ydym ni'n ei ddarparu ar gyfer prydau ysgol am ddim fesul disgybl yn uwch nag yn Lloegr, yn uwch nag yn yr Alban - yr uchaf yn y Deyrnas Unedig, mewn gwirionedd. Wrth gwrs, mae tlodi plant yn bwysig iawn i ni, ac mae mwy o bethau yr hoffem ni eu gwneud. Dyna pam, yn ystod y tymor hwn, yr ydym ni wedi dyblu ac yna dyblu eto nifer yr adegau yn ystod gyrfa ysgol plentyn y caiff fanteisio ar yr hyn a elwid ar un adeg yn grant gwisg ysgol. O'r flwyddyn galendr nesaf ymlaen, byddwn yn dechrau cyflwyno swm ychwanegol o arian sydd ar gael i ddisgyblion ym mlwyddyn 7, blwyddyn gyntaf yr ysgol uwchradd - swm ychwanegol o arian i'w lwfans prydau ysgol am ddim bob dydd i wneud yn siŵr nad oes yn rhaid i'r plant hynny ddewis rhwng bwyta brecwast neu fwyta cinio.
English: First Minister, as you are aware, the Scottish Government has recently committed to universal free school meals for all primary school children. In 1943, Finland introduced a law clearly requiring free school meals to be served to all children, a policy that is in place still today. And as the Finnish experience has shown - we've modelled much of our education system on them, and actually this commitment is right at the heart of the model, because it's food education in schools, it's a holistic tool that they use to deliver far-reaching benefits beyond the school canteen. Figures from the Child Poverty Action Group show that over 70,000 children living below the poverty line in Wales are not currently eligible for free school meals. To right this wrong, a Plaid Cymru Government would raise the eligibility threshold so that children in every household in receipt of universal credit would receive free school meals, and we'd set a clear timetable to extend free-school-meal provision to every pupil, on the Finnish model, beginning with universal free school meals for infants. First Minister, would you support this endeavour?
Welsh: Prif Weinidog, fel y gwyddoch, mae Llywodraeth yr Alban wedi ymrwymo yn ddiweddar i brydau ysgol am ddim cyffredinol i bob plentyn ysgol gynradd. Ym 1943, cyflwynodd y Ffindir gyfraith yn ei gwneud yn gwbl ofynnol i brydau ysgol am ddim gael eu gweini i bob plentyn, polisi sy'n dal i fod ar waith heddiw. Ac fel y mae profiad y Ffindir wedi ei ddangos - rydym ni wedi modelu llawer o'n system addysg arnyn nhw, ac mewn gwirionedd mae'r ymrwymiad hwn yn gwbl ganolog i'r model, gan ei fod yn addysg fwyd mewn ysgolion, mae'n arf cyfannol y maen nhw'n ei ddefnyddio i sicrhau manteision pellgyrhaeddol y tu hwnt i ffreutur yr ysgol. Mae ffigurau gan y Grŵp Gweithredu ar Dlodi Plant yn dangos bod dros 70,000 o blant sy'n byw islaw'r llinell dlodi yng Nghymru nad ydynt yn gymwys i gael prydau ysgol am ddim ar hyn o bryd. I unioni'r cam hwn, byddai Llywodraeth Plaid Cymru yn codi'r trothwy cymhwysedd fel y byddai plant ym mhob cartref sy'n cael credyd cynhwysol yn cael prydau ysgol am ddim, a byddem ni'n cyflwyno amserlen eglur i ymestyn y ddarpariaeth prydau ysgol am ddim i bob disgybl, ar sail model y Ffindir, gan ddechrau gyda phrydau ysgol am ddim i fabanod. Prif Weinidog, a fyddech chi'n cefnogi'r ymdrech hon?
English: I don't need to tell you about the value of progressive universalism; the point of universality is that you ensure then that everyone who needs it gets it. In relation to your point about finite resources, we need to be smart, so we need policies that deliver more than one objective. And so you can see, with universal free school meals, if you link it, for example, with the foundational economy - a square meal produced within the square mile, the foundation phase and the foundational economy, ensuring local procurement, children learning where their food comes from at the same time as helping the local food-producing businesses that were really hammered hard by the pandemic and, who knows, maybe by a 'no deal' Brexit - surely that's the kind of smart policy that we need, First Minister, that delivers to a preventative model savings even in financial terms because of the better health and educational outcomes for the children concerned and, indeed, their economic life chances, but also does it in a holistic way for the economy, for a better environment, for better health at the same time.
Welsh: Nid oes angen i mi ddweud wrthych chi am werth cyffredinoliaeth gynyddol; diben cyffredinoliaeth yw eich bod chi'n sicrhau bryd hynny bod pawb sydd ei angen yn ei gael. O ran eich pwynt am adnoddau cyfyngedig, mae angen i ni fod yn ddeallus, felly mae angen polisïau sy'n cyflawni mwy nag un amcan arnom ni. Ac felly gallwch weld, gyda phrydau ysgol am ddim i bawb, os byddwch chi'n ei gysylltu, er enghraifft, â'r economi sylfaenol - pryd sylweddol wedi'i gynhyrchu o fewn y filltir sgwâr, y cyfnod sylfaen a'r economi sylfaenol, gan sicrhau caffael lleol, plant yn dysgu o ble y daw eu bwyd ar yr un pryd â helpu'r busnesau cynhyrchu bwyd lleol a gafodd eu taro'n galed iawn gan y pandemig a, phwy a ŵyr, efallai gan Brexit 'dim cytundeb' - siawns mai dyna'r math o bolisi deallus sydd ei angen arnom ni, Prif Weinidog, sy'n darparu i fodel ataliol arbedion hyd yn oed o safbwynt ariannol oherwydd y canlyniadau iechyd ac addysgol gwell i'r plant dan sylw ac, yn wir, eu cyfleoedd bywyd economaidd, ond sydd hefyd yn ei wneud mewn ffordd gyfannol i'r economi, i gael gwell amgylchedd, i gael gwell iechyd ar yr un pryd.
English: Llywydd, all those arguments were arguments that led a Labour Government to introduce universal free meals in primary schools, because we have free breakfasts in primary schools that are free to all children. And it was exactly that sort of multiple objective that led the Cabinet at the time to find the money to invest in it. Free breakfasts provide food for children who otherwise would go without, they make their learning more effective because they have food in their stomachs and are able to concentrate on their learning, it provides particularly for those families who are on the edge of working, because if you don't have to pay for the child to be looked after or the child to be fed, then your ability to take up a job or to carry out more hours in that work are improved as well. So, the smart bringing together of multiple objectives is exactly what any Government would wish to do and, as I say, you can see it every single day in that progressive and universal service that free breakfasts in our primary schools represent.
Welsh: Llywydd, roedd yr holl ddadleuon hynny yn ddadleuon a arweiniodd at Lywodraeth Lafur yn cyflwyno prydau am ddim i bawb mewn ysgolion cynradd, oherwydd mae gennym ni frecwastau am ddim mewn ysgolion cynradd sydd am ddim i bob plentyn. A dyna'r union fath o amcan lluosog a arweiniodd at i'r Cabinet ar y pryd ddod o hyd i'r arian i fuddsoddi ynddo. Mae brecwast am ddim yn darparu bwyd i blant y bydden nhw fel arall yn mynd hebddo, mae'n gwneud eu dysgu yn fwy effeithiol oherwydd bod ganddyn nhw fwyd yn eu stumogau ac yn gallu canolbwyntio ar eu dysgu, mae'n darparu yn arbennig ar gyfer y teuluoedd hynny sydd ar gyrion gweithio, oherwydd os nad oes rhaid i chi dalu am ofal i'r plentyn neu am i'r plentyn gael ei fwydo, yna mae eich gallu i gymryd swydd neu i wneud mwy o oriau yn y gwaith hwnnw yn cael ei wella hefyd. Felly, dod ag amcanion lluosog at ei gilydd yn ddeallus yw'r union beth y byddai unrhyw Lywodraeth yn dymuno ei wneud ac, fel y dywedais, gallwch ei weld bob dydd yn y gwasanaeth blaengar a chyffredinol hwnnw y mae brecwastau am ddim yn ein hysgolion cynradd yn ei gynrychioli.
English: I thank the Member for that question, Llywydd. Immediately following regulatory approval of the Pfizer/BioNTech vaccine, NHS Wales mobilised and administered over 4,000 doses within the first 48 hours of its availability. Detailed workforce modelling is under way, ahead of regulatory approval of subsequent vaccines. NHS Wales is prepared and ready for the task that lies ahead.
Welsh: Diolchaf i'r Aelod am y cwestiwn yna, Llywydd. Yn syth ar ôl i frechlyn Pfizer/BioNTech gael ei gymeradwyo yn rheoleiddiol, dosbarthodd GIG Cymru dros 4,000 o ddosau a'u rhoi i bobl o fewn y 48 awr cyntaf iddo fod ar gael. Mae gwaith modelu gweithlu manwl ar y gweill, cyn i frechlynnau dilynol gael eu cymeradwyo yn rheoleiddiol. Mae GIG Cymru wedi paratoi ac yn barod ar gyfer y dasg sydd o'n blaenau.
English: Thank you, First Minister. I'm pleased to hear that progress is being made, even at this early stage, on the rolling out of the vaccine. I understand that health boards have been asking some former nurses to return to work to help with the roll-out of the vaccine. I wonder if you could confirm that that is the situation, and also, is there any capacity within other organisations across Wales that might be able to help out with that vaccination programme? I think the sooner it can happen the better. And also, if I could just add, in terms of the wider capacity issue, I know that in the news recently there have been some concerns about the number of COVID-19 cases at the new Grange University Hospital in Cwmbran, which is obviously being used as a centre for that. But there are concerns about that, with other patients being told to stay away. I wonder if you've had any discussions about any additional resourcing that could be made available to the Aneurin Bevan health board at this time, to make sure that that hospital, whilst bedding in - if you pardon the pun - in its early days, is able to cope with the number of cases there.
Welsh: Diolch, Prif Weinidog. Rwy'n falch o glywed bod cynnydd yn cael ei wneud, hyd yn oed ar y cam cynnar hwn, o ran cyflwyno'r brechlyn. Rwy'n deall bod byrddau iechyd wedi bod yn gofyn i rai gyn-nyrsys ddychwelyd i'r gwaith i helpu i ddarparu'r brechlyn. Tybed a allech chi gadarnhau mai dyna'r sefyllfa, a hefyd, a oes unrhyw gapasiti mewn sefydliadau eraill ledled Cymru a allai helpu gyda'r rhaglen frechu honno? Rwy'n credu mai'r gorau po gyntaf y gall hynny ddigwydd. A hefyd, a gaf i ychwanegu, o ran y mater capasiti ehangach, gwn y bu rhai pryderon yn y newyddion yn ddiweddar am nifer yr achosion o COVID-19 yn Ysbyty Athrofaol newydd y Faenor yng Nghwmbrân, sy'n amlwg yn cael ei ddefnyddio fel canolfan ar gyfer hynny. Ond ceir pryderon ynglŷn â hynny, ar ôl i gleifion eraill gael cyfarwyddyd i gadw draw. Tybed a ydych chi wedi cael unrhyw drafodaethau am unrhyw adnoddau ychwanegol y gellid eu darparu i fwrdd iechyd Aneurin Bevan ar hyn o bryd, i wneud yn siŵr bod yr ysbyty hwnnw, yn ystod y cyfnod cynefino, yn ei ddyddiau cynnar, yn gallu ymdopi â nifer yr achosion yno.
English: The Welsh Government, through Visit Wales and Cadw, promotes the unique character and value of our heritage to the people of Wales and the world, and that includes, of course, the rich heritage of mid Wales.
Welsh: Mae Llywodraeth Cymru, drwy Croeso Cymru a Cadw, yn hyrwyddo cymeriad a gwerth unigryw ein treftadaeth i bobl Cymru a'r byd, ac mae hynny yn cynnwys, wrth gwrs, treftadaeth gyfoethog canolbarth Cymru.
English: Thank you, First Minister. There is indeed a rich heritage in mid Wales. We are here in the Senedd this afternoon, but of course the first Senedd in Wales was believed to have been in Machynlleth, in my own constituency. I'm keen that we have an exciting and meaningful future for the Senedd-dy in Machynlleth. I would certainly like to see the Owain Glyndŵr Centre used by this Senedd and the Welsh Government, perhaps to a greater extent than it has been since devolution. So, can I ask you, First Minister, to commit to liaising with your officials to explore how the Senedd-dy in Machynlleth can be used by the Welsh Government, particularly when it's hosting events and promoting Wales around the world to emphasise the heritage and culture that we have here in Wales, and in doing so, reach out to the trustees of the centre to support them in their ambitions for the Senedd-dy?
Welsh: Diolch, Prif Weinidog. Yn wir, mae treftadaeth gyfoethog yn y canolbarth. Rydym ni yma yn y Senedd y prynhawn yma, ond wrth gwrs credir mai ym Machynlleth, yn fy etholaeth i, oedd y Senedd gyntaf yng Nghymru. Rwy'n awyddus i ni gael dyfodol cyffrous ac ystyrlon i'r Senedd-dy ym Machynlleth. Yn sicr, hoffwn weld Canolfan Owain Glyndŵr yn cael ei defnyddio gan y Senedd hon a Llywodraeth Cymru, efallai i raddau helaethach nag y'i defnyddiwyd ers datganoli. Felly, a gaf i ofyn i chi, Prif Weinidog, ymrwymo i drafod â'ch swyddogion i archwilio sut y gall Llywodraeth Cymru ddefnyddio'r Senedd-dy ym Machynlleth, yn enwedig pan fydd yn cynnal digwyddiadau ac yn hyrwyddo Cymru ledled y byd i bwysleisio'r dreftadaeth a'r diwylliant sydd gennym ni yma yng Nghymru, ac wrth wneud hynny, estyn allan at ymddiriedolwyr y ganolfan i'w cynorthwyo yn eu huchelgeisiau ar gyfer y Senedd-dy?
English: Business support for the region includes £137.6 million for over 10,000 business via the COVID-19 non-domestic business rates grant scheme and over £66 million through the first three phases of the economic resilience fund.
Welsh: Mae cymorth busnes i'r rhanbarth yn cynnwys £137.6 miliwn i dros 10,000 o fusnesau drwy gynllun grant ardrethi busnes annomestig COVID-19 a thros £66 miliwn trwy dri cham cyntaf y gronfa cadernid economaidd.
English: Thanks for that response. I've been contacted by various constituents who are community pharmacists and I'm asking what point the Welsh Government has reached in its negotiations with Community Pharmacy Wales - negotiations that have been going on for some months now - over compensating this sector for the financial costs that it incurred when pharmacists had to pay for their own PPE equipment at the start of the pandemic. The community pharmacists in Wales have done us proud in how they've responded to this pandemic and we're now the only region in the UK where this sector hasn't been compensated for the costs it incurred. We were promised a statement on this by the Trefnydd as soon as the outcome was known, so I'm just asking for an update on the situation.
Welsh: Diolch am yr ymateb yna. Mae amrywiaeth o etholwyr sy'n fferyllwyr cymunedol wedi cysylltu â mi ac rwy'n gofyn pa bwynt y mae Llywodraeth Cymru wedi ei gyrraedd yn ei thrafodaethau â Fferylliaeth Gymunedol Cymru - trafodaethau sydd wedi bod yn cael eu cynnal am rai misoedd bellach - ynghylch digolledu'r sector hwn am y costau ariannol yr aeth iddyn nhw pan fu'n rhaid i fferyllwyr dalu am eu cyfarpar diogelu personol eu hunain ar ddechrau'r pandemig. Mae'r fferyllwyr cymunedol yng Nghymru wedi bod yn glod i ni o ran y ffordd maen nhw wedi ymateb i'r pandemig hwn a ni yw'r unig ranbarth yn y DU erbyn hyn lle nad yw'r sector hwn wedi cael ei ddigolledu am y costau yr aeth iddyn nhw. Addawyd datganiad i ni ar hyn gan y Trefnydd cyn gynted ag y byddai'r canlyniad yn hysbys, felly dim ond gofyn am yr wybodaeth ddiweddaraf am y sefyllfa ydw i.
English: I thank the Member for that supplementary question. He's right that negotiations with community pharmacy have been proceeding over recent months. There was a further offer made by the Welsh Government some weeks ago. The health Minister has a meeting with Community Pharmacy Wales on Thursday of this week, when those negotiations will continue.
Welsh: Diolchaf i'r Aelod am y cwestiwn atodol yna. Mae e'n iawn bod trafodaethau gyda fferylliaeth gymunedol wedi bod yn mynd rhagddynt dros y misoedd diwethaf. Gwnaed cynnig pellach gan Lywodraeth Cymru rai wythnosau yn ôl. Mae'r Gweinidog iechyd yn cael cyfarfod â Fferylliaeth Gymunedol Cymru ddydd Iau yr wythnos hon, pryd y bydd y trafodaethau hynny yn parhau.
English: First Minister, the Business Wales barriers grant scheme is to prioritise those most affected by COVID-19, such as women, disabled people, people from black, Asian and minority ethnic backgrounds, and young people not in education or training, and it's to give some financial support to those people who will want to set up a business in the next few months. I wonder when this scheme will be evaluated, because I do think that promoting enterprise in groups that perhaps have traditionally found it difficult to access is a really worthy initiative.
Welsh: Prif Weinidog, diben cynllun grant rhwystrau Busnes Cymru yw blaenoriaethu'r rhai y mae COVID-19 yn effeithio fwyaf arnyn nhw, fel menywod, pobl anabl, pobl o gefndiroedd pobl dduon, Asiaidd a lleiafrifoedd ethnig, a phobl ifanc nad ydynt mewn addysg na hyfforddiant, ac i roi rhywfaint o gymorth ariannol i'r bobl hynny a fydd eisiau sefydlu busnes yn ystod y misoedd nesaf. Tybed pryd y bydd y cynllun hwn yn cael ei werthuso, oherwydd rwy'n credu bod hyrwyddo menter mewn grwpiau sydd, efallai, wedi ei chael hi'n anodd cael mynediad yn draddodiadol yn fenter wirioneddol deilwng.
English: I thank David Melding for the way he described the initiative, and it is exactly to do what he has described. It is to try and make sure that the talent, commitment and sense of enterprise that is absolutely to be found in those communities, and among those young people, does not become suppressed by the impact of the virus. That means we have to work harder to make sure that the help is available to them - help both in terms of the advice that they need and the mentoring that they may need, but sometimes in hard cash that they need in order to be able to move their ideas for new businesses forward. I think it will be important to allow the scheme to have a run and to evaluate partly as we go along, but not to hold up the ambitions we have from it by trying to pause it too soon in order to assess its effectiveness. In the current, extraordinary circumstances, I wanted to see that scheme push ahead. I wanted to even take a few risks, in a way that Governments sometimes find difficult. Because if you are dealing with people who have new ideas and who want to try something that hasn't been tried before, if you are not prepared sometimes to back a young person or back somebody who has got that idea, recognising that not all those ideas will succeed, then you don't get the scheme off the ground. That's the spirit in which I would like the scheme to be taken forward.
Welsh: Diolchaf i David Melding am y ffordd y disgrifiodd y fenter, a'i diben yw gwneud yn union yr hyn y mae ef wedi ei ddisgrifio. Ei diben yw ceisio gwneud yn siŵr nad yw'r ddawn, yr ymrwymiad a'r synnwyr o fentergarwch sy'n sicr i'w canfod yn y cymunedau hynny, ac ymhlith y bobl ifanc hynny, yn cael eu rhwystro gan effaith y feirws. Mae hynny'n golygu bod yn rhaid i ni weithio yn galetach i wneud yn siŵr bod y cymorth ar gael iddyn nhw - cymorth o ran y cyngor sydd ei angen arnyn nhw a'r mentora y gallai fod ei angen arnyn nhw, ond weithiau mewn arian sychion sydd ei angen arnyn nhw er mwyn gallu symud eu syniadau ar gyfer busnesau newydd ymlaen. Rwy'n credu y bydd yn bwysig caniatáu i'r cynllun fynd rhagddo ac i werthuso yn rhannol wrth i ni fynd ymlaen, ond nid atal yr uchelgeisiau sydd gennym ni ohono trwy geisio ei oedi yn rhy fuan er mwyn asesu ei effeithiolrwydd. O dan yr amgylchiadau eithriadol presennol, roeddwn i eisiau gweld y cynllun hwnnw yn bwrw ymlaen. Roeddwn i eisiau cymryd ychydig o risgiau hyd yn oed, mewn ffordd y mae Llywodraethau yn ei chael hi'n anodd weithiau. Oherwydd os ydych chi'n ymdrin â phobl sydd â syniadau newydd ac sydd eisiau rhoi cynnig ar rywbeth na roddwyd cynnig arno o'r blaen, os nad ydych chi'n barod weithiau i gefnogi person ifanc neu gefnogi rhywun sydd wedi cael y syniad hwnnw, gan gydnabod na fydd yr holl syniadau hynny yn llwyddo, yna ni fydd y cynllun yn cael ei roi ar waith. Dyna'r ysbryd yr hoffwn i'r cynllun gael ei ddatblygu ynddo.
English: First Minister, businesses in my constituency are very thankful that the Welsh Government has supported them throughout the coronavirus pandemic, with the most generous package of business support anywhere in the UK, including the latest injection of £340 million to support hospitality, tourism and other businesses that have been affected by the most recent restrictions. What assessment have you made of how the business support in Wales compares to that on offer in other parts of the UK?
Welsh: Prif Weinidog, mae busnesau yn fy etholaeth i yn ddiolchgar iawn bod Llywodraeth Cymru wedi eu cefnogi drwy gydol pandemig y coronafeirws, gyda'r pecyn mwyaf hael o gymorth busnes yn unrhyw le yn y DU, gan gynnwys y cyfraniad diweddaraf o £340 miliwn i gynorthwyo busnesau lletygarwch, twristiaeth a busnesau eraill y mae'r cyfyngiadau diweddaraf wedi effeithio arnyn nhw. Pa asesiad ydych chi wedi ei wneud o sut y mae'r cymorth busnes yng Nghymru yn cymharu â'r hyn a gynigir mewn rhannau eraill o'r DU?